
12/2008. (V. 14.) 

  r e n d e l e t e
Abda Önkormányzat saját halottjává nyilvánítás egyes kérdéseiről 
Abda Önkormányzatának Képviselő-testülete a helyi önkormányzatokról szóló, többször módosított 1990. évi LXV. törvény 16. § (1) bekezdésében kapott felhatalmazás alapján - annak érdekében, hogy Abda Önkormányzata méltó módon kifejezhesse az elhunyt iránti megbecsülését és osztozhasson a hozzátartozók gyászában - az alábbi rendeletet alkotja: 

1. §

Abda község Önkormányzata - ha ez a közvetlen hozzátartozók (a Ptk. 685. § b) pontja szerinti, az ott meghatározott sorrendben szereplő közeli hozzátartozók, a házastárs fogalmába beleértve az élettársat is) közül sorrendben előrébb álló szándékával, illetve az elhunyt végakaratával sem ellentétes – a saját halottjává nyilváníthatja azt:
a) aki elhalálozásakor Abda község Önkormányzata Képviselő - testületének tagja, vagy korábban tagja volt, 

b) aki Abda község Önkormányzata tisztségviselője, vagy korábban az volt, 

c) a Körjegyzőség köztisztviselői állományából, Abda Önkormányzata által fenntartott intézmények közalkalmazottai, valamint az önkormányzatnál az Mt. hatálya alatt foglalkoztatott munkavállalói közül, aki munkabaleset következtében hunyt 

el, illetve munkáját tartósan kiemelkedő teljesítménnyel végezte, 

d) aki kimagasló szakmai, emberi, hivatásbeli (gazdasági, műszaki, tudományos, művészeti, sport stb.), vagy közéleti érdemeire, teljesítményére tekintettel arra méltó, 

e) aki a Képviselő - testület által adományozott díszpolgári vagy egyéb cím viselője. 

2. §
(1) Az önkormányzat saját halottjává nyilvánítást kezdeményezhetik a Képviselő - testület 

tagjai, a polgármester, a jegyző. 

(2) Az önkormányzat saját halottjává nyilvánításról a Képviselő - testület minősített többséggel dönt. 
3. §
(1) Az önkormányzat saját halottjának temetéséről, a kegyeleti feladatokkal kapcsolatos tevékenység ellátásáról a polgármester gondoskodik. 

(2) A polgármester az (1) bekezdésben foglalt feladat-, illetve hatáskörében: 

- a hozzátartozók igénye esetén - velük egyetértésben - megteszi a temetéssel kapcsolatos intézkedéseket, 

- gondoskodik a nekrológ, a temetési beszéd, sajtóközlemény elkészítéséről, kiadásáról, valamint az önkormányzat épületére gyászlobogó kihelyezéséről, 

- ha az elhunytat több szerv, intézmény, vagy társadalmi szervezet tekinti saját halottjának, felveszi azokkal a kapcsolatot, 

- a hozzátartozók egyetértésével részvétnyilatkozatot tesz közzé. 

4. §

(1) Az önkormányzat saját halottja temetési költségeit az önkormányzat költségvetésében elkülönítetten kezelt költségkeret biztosítja. A temetéssel összefüggő költségek e rendelet alkalmazásakor különösen: 

- a halott szállítás költségei, 

- a sírhely költségek, 

- a sírásási költségek, 

- a koporsó, vagy urna költségei, 

- a ravatalozás, a szertartás költségei, 

- az egyéb tartozékok (fejfa, szemfedő, stb.) költségei, 

- a temetéskor Abda község Önkormányzata, illetve igény esetén a család nevében a koszorú(k) költsége. 

(2) Az önkormányzat saját halottja temetési költségeinek temetésenkénti mértéke 200.000.- Ft.

(3) Amennyiben az elhunytat más szerv is saját halottjának nyilvánítja, Abda község Önkormányzata a költségeknek ezen szervvel történő megegyezés szerinti részét viseli. 

5. §

E rendelet 2008. június 1. napján lép hatályba. Rendelkezéseit azonban 2008. január 1. napjától kell alkalmazni.

polgármester






    körjegyző

Kihirdetve: Abdán, 2008. május 14-én.

